Document ID: 32012D0277

VYKONÁVACIE ROZHODNUTIE KOMISIE
z 21. mája 2012,
ktorým sa mení a dopĺňa rozhodnutie 2002/840/ES, ktorým sa prijíma zoznam zariadení schválených na ožarovanie potravín v tretích krajinách
[oznámené pod číslom C(2012) 3179]
(Text s významom pre EHP)
(2012/277/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Európskeho parlamentu a Rady 1999/2/ES z 22. februára 1999 o aproximácii právnych predpisov členských štátov týkajúcich sa potravín a prídavných látok do potravín upravovaných ionizujúcim žiarením (1), a najmä na jej článok 9 ods. 2,
keďže:
(1)
Podľa smernice 1999/2/ES potravina upravená ionizujúcim žiarením sa nesmie doviezť z tretej krajiny, pokiaľ nebola upravená v zariadení na ožarovanie schválenom Európskou úniou.
(2)
Rozhodnutím Komisie 2002/840/ES (2) sa stanovil zoznam schválených zariadení v tretích krajinách.
(3)
Thajské orgány informovali Komisiu, že názov jedného zo schválených zariadení na ožarovanie v Thajsku sa zmenil.
(4)
Rozhodnutie 2002/840/ES by sa preto malo zodpovedajúcim spôsobom zmeniť a doplniť.
(5)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2002/840/ES sa mení a dopĺňa podľa textu prílohy k tomuto rozhodnutiu.
Článok 2
Toto rozhodnutie je určené členským štátom.
V Bruseli 21. mája 2012

Labels: 17
16
7
3
0
18